N10 Nasionale Pad
Padteken van die N10.
Die N10 word in rooi aangedui.
Die pad vanaf die Noord-Kaap grens is plat en reguit tot by Hanover waar dit die N1 kruis. Van Hanover na De Aar is die N10 steeds plat en reguit in 'n noordwes rigting. By De Aar word die spoorlyn tussen Kaapstad en Johannesburg gekruis. Vanaf De Aar is die pad lank en reguit na Britstown waar die N12 nasionale pad in 'n verspringende kruising gekruis word. Vanaf Britstown hou die N10 noordwes en bly vir die volgende 130 km tussen die spoorlyn en Doringberge tot by Prieska. Prieska is geleë op die suidelike oewer van die Oranjerivier.
Die Benede-Oranjeriviervallei begin by Prieska. Vanaf Prieska is die N10 weereens lank en reguit vir 73 km tot by 'n klein dorpie Marydale. Dan swaai die N10, noord-noordwes vir 59 km, reguit, tot by Groblershoop. Die N10 volg dan die suidelike oewer van die Oranjerivier vir 114 km tot Upington. So ongeveer 20 km na Groblershoop kruis die N10 die Sishen-Saldanha Spoorlyn. In Upington word die N14 gekruis. Upington is 'n bekende oornag sentrum vir die reisiger. Vanaf Upington golf die N10 oor die sanduine, feitlik oos, vir 134 km, tot by Nakop, die grenspos met Namibië. Halfpad word die Moloporivier gekruis. By Nakop hou die N10 op, in Namibië word die pad die B3 genoem.